**LĒMUMS**

**2025. gada 27. martā Nr.** **219**

**Par nekustamā īpašuma Lažas iela 1-4, Aizputē, nodošanu atsavināšanai izsolē**

Dzīvokļa īpašums Lažas iela 1-4, Aizpute, Dienvidkurzemes novads, kadastra Nr. 6405 900 1333, reģistrēts Kurzemes rajona tiesas Aizputes pilsētas zemesgrāmatas nodalījumā Nr.100000569983 4 uz Dienvidkurzemes novada pašvaldības vārda.

Īpašums sastāv no dzīvokļa 38 m² platībā, pie dzīvokļa īpašuma piederošām 380/2447 kopīpašuma domājamām daļām no būvēm ar kadastra apzīmējumiem 6405 007 0097 001, 6405 007 0097 002, 6405 007 0097 003 un zemes vienības ar kadastra apzīmējumu 6405 007 0097.

Dzīvoklis nav izīrēts, tajā nav deklarētas personas, dzīvokļa īpašums nav nepieciešams pašvaldībai un tās iestādēm noteikto funkciju veikšanai.

Pamatojoties uz minēto un Pašvaldību likuma 10.panta pirmās daļas 16.punktu, 73.panta 4.daļu, Publiskas personas finanšu līdzekļu un mantas izšķērdēšanas novēršanas likuma 3.panta 2.apakšpunktu, Publiskas personas mantas atsavināšanas likuma 3.panta pirmās daļas 1.punktu un otro daļu, 4.panta pirmo daļu, 5.panta pirmo un piekto daļu, 9.panta otro daļu, un Attīstības un tautsaimniecības komitejas 11.03.2025. sēdes atzinumu,

**Dienvidkurzemes novada pašvaldības dome** **NOLEMJ:**

1. **Nodot** atsavināšanai nekustamo īpašumu Lažas iela 1-4, Aizpute, Dienvidkurzemes novads, kadastra Nr. 6405 900 1333, sastāvošu no dzīvokļa 38 m² platībā, pie dzīvokļa īpašuma piederošās 380/2447 kopīpašuma domājamās daļas no būvēm ar kadastra apzīmējumiem: 6405 007 0097 001, 6405 007 0097 002, 6405 007 0097 003 un zemes vienības ar kadastra apzīmējumu 6405 007 0097, **pārdodot** mutiskā izsolē ar augšupejošu soli.
2. **Noteikt**, ka izsoles sākumcena ir vienāda ar nosacīto cenu.
3. **Iekļaut** izsoles noteikumos nosacījumu - pirkuma maksas samaksas termiņš līdz 3 mēnešiem no izsoles dienas.
4. **Noteikt** Dienvidkurzemes novada pašvaldības Īpašuma atsavināšanas un izsoļu komisiju organizēt atsavināšanas procesu (izsoli), atbilstoši normatīvajos aktos noteiktajai kārtībai.
5. Dienvidkurzemes novada pašvaldības Īpašuma atsavināšanas un izsoļu komisijas priekšsēdētājs atbild par lēmuma izpildi.

Domes priekšsēdētāja vietnieks

tautsaimniecības jautājumos (paraksts\*) Aivars Galeckis

Lēmums nosūtāms:

1. **Īpašuma atsavināšanas un izsoļu komisijai**
2. Finanšu un grāmatvedības daļai Dainim Zvirbulim
3. Aizputes pilsētas pārvaldes vadītājam Artim Čanderam
4. Nekustamā īpašuma speciālistei Evija Šneiderei
5. Sabiedrisko attiecību un mārketinga daļai
6. Mājokļu speciālistei Lindai Gundegai Rungovskai
7. Apsaimniekotājam SIA “Aizputes nami”
8. Dzīvokļu komisijai